 Cum a fost surprinsă Maia Sandu la cumpărături: "Pentru Republica Moldova este ceva ieșit din comun".
Maia Sandu a fost filmată în timp ce îşi făcea cumpărăturile. Imaginile s-au viralizat pe internet, iar în cele mai multe comentarii, Maia Sandu este lăudată pentru gestul de "normalitate". Un politician moldovean spune că nu vede nimic deosebit în acţiunea de a merge la cumpărături.
Maia Sandu a fost surprinsă zilele acestea într-un supermarket, relatează Ştiri.md. Imaginile cu preşedintele Republicii Moldova s-au viralizat în mediul online. Aspectul care i-a surprins pe cei care au văzut imaginile a fost îmbrăcămintea Maiei Sandu. În blugi şi pantofi sport, cu o pungă biodegradabilă în mână, Maia Sandu căuta să îşi cumpere cele necesare fără a atrage prea mult atenţia.Sergiu Litvinenco, vicepreşedintele formaţiunii PAS, fondată de Maia Sandu, a declarat că nu vede nimic deosebit în acţiunea de a se duce la cumpărături."Și dacă toți comentează poza cu Președintele Republicii Moldova la cumpărături fără alaiuri și cortegii – nu este nimic deosebit aici. Este o normalitate. Înțeleg că pentru Republica Moldova este ceva ieșit din comun. Însă trebuie să tindem ca așa ceva să fie o normalitate. Și asta se va întâmpla!˚.